#  **ROMÂNIA**

# **JUDEŢUL SUCEAVA**

**MUNICIPIUL CÂMPULUNG MOLDOVENESC**

 **Compartimentul juridic**

 Nr. \_\_\_\_ din \_\_\_\_\_ 2025

### **R A P O R T**

la proiectul de hotărâre privind aprobarea vânzării directe a cantității de 675.07 mc lemn de foc si 59.65 lemn de lucru cu diametrul la capătul gros de maxim 24 cm, din fondul forestier proprietatea publică a municipiului Câmpulung Moldovenesc, către cetățenii municipiului Câmpulung Moldovenesc

 Compartimentul juridic primind spre analiză proiectul de hotărâre privind aprobarea vânzării directe a cantității de 675.07 mc lemn de foc si 59.65 lemn de lucru cu diametrul la capătul gros de maxim 24 cm, din fondul forestier proprietatea publică a municipiului Câmpulung Moldovenesc, către cetățenii municipiului Câmpulung Moldovenesc, menționează următoarele:

 Conform dispozițiilor art. 45 alin.(1) si alin (13) din Regulamentul de valorificare a masei lemnoase din fondul forestier proprietate publică, aprobat prin Hotărârea Guvernului nr. 715/2017, pentru consumul propriu al persoanelor fizice, al unităților de interes local finanțate integral sau parțial de la bugetul de stat sau de la bugetul local, care nu desfășoară activitate economică în sensul reglementărilor comunitare în domeniul ajutorului de stat, precum și strict pentru consumul propriu al persoanelor fizice autorizate, întreprinderilor individuale, întreprinderilor familiale, asociațiilor și fundațiilor înființate conform legii, administratorii fondului forestier proprietate publică a statului pot să vândă în mod direct, fără licitație și fără negociere, lemn de foc, precum și lemn rotund și despicat de lucru cu diametrul la capătul gros de maximum 24 cm. Cantitatea și destinația lemnului fasonat provenit din fondul forestier proprietate publică a unității administrativ-teritoriale, prevăzute la alin. (1), care poate fi vândută direct, se aprobă de consiliul local al acesteia.

 De asemenea, conform dispozițiilor art. 129 alin. (2) lit. c) din Ordonanța de Urgență nr. 57/2019 privind Codul administrativ, Consiliul Local are atribuții privind administrarea domeniului public municipiului.

 Având în vedere cele precizate, Compartimentul juridic consideră legal prezentul proiect de hotărâre.

**CONSILIER JURIDIC**,

**Stoica Liviu-Claudiu**

SLC/SLC 2 ex.